gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl gl gl de en sv fr de de gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Rotundo éxito da manifestación pola lingua
Sábado, 01 de outubro de 2022
ENTRE 8 E 25 MIL ASISTENTES
A chuvia non impediu que a Praza da Quintana se enchese sobradamente de cidadáns reclamando o seu dereito a facer a súa vida en galego.
Mira aquí a galería de fotos da marcha
Marcos S. Pérez / Vídeo: Lucía Iglesias - 15:07 18/05/2008
Tags: lingua manifestación mesa polo dereito a vivirmos en galego quintana
"Burra, no hables lenguas menores". Carlos Callón comezou o seu discurso na Praza da Quintana enumerando catro dos exemplos máis recentes de discriminacións ou ataques sufridos por galegofalantes por empregar a súa lingua en Galiza. Os protagonistas deses catro exemplos: Ana López-Suevos, Ignacio Vilar, Xesús da Torre e Eduardo Álvarez, foron os encargados de ler un breve manifesto que reivindicaba, sobre todo, o dereito a "vivir en galego", a ser quen de desenvolver a vida cotiá en todos os ámbitos na lingua propia de Galiza.
Foi a manifestación polo idioma máis numerosa que se lembra, seguramente motivada por algún destes rechamantes casos de discriminación, e nomeadamente polos ataques dirixidos meses contra a lingua galega dende distintas organizacións (encabezadas por Galicia Bilingüe), que parapetándose na defensa dunha suposta 'liberdade lingüística', teñen iniciado unha campaña contra o uso normalizado do galego. Galicia Bilingüe foi o obxectivo de moitos comentarios e berros, aínda que o máis repetido foi o xa clásico Na Galiza, en galego.
Chuviscou e choveu, intermitentemente, pero iso non influíu na asistencia a unha manifestación que resultou, sen lugar a discusión ningunha, un completo éxito, cunha moi visíbel participación de rapaces e adolescentes. A Praza da Quintana, con capacidade para unhas dez mil persoas, encheuse sobradamente, polo que parece claro que a participación superou esa cifra. A organización da marcha elevou o cálculo até as 25 mil persoas, mentres que a policía local rebaixou a asistencia até as oito mil manifestantes.
A marcha estivo encabezada por dúas fileiras de rapaces e rapazas, que portando candansúa faixa, reivindicaron o seu dereito a facer a súa vida en galego, comezando polo ensino, unha das grandes reivindicacións da manifestación, e clave para asegurar a supervivencia do idioma. Na Quintana, o presidente da Mesa, Carlos Callón, afirmou que a situación do galego é crítica, pero que aínda está na man dos cidadáns e das administracións o mudar esta realidade. Felicitouse por iniciativas como as Galescolas ou a Lei de Comercio, pero lamentou a situación do galego no ensino, tanto no universitario coma no obrigatorio, onde levan anos incumpríndose as leis que indican un mínimo de contidos na nosa lingua.
Igual de crítica amosouse a xuíza Ana López-Suevos, contra a que se abriron dilixencias opor permitir o uso do galego nun xuízo. López-Suevos criticou o escasos resultados que ao seu xuízo deron as políticas de normalización lingüística nos últimos 25 anos, e afirmou que en Galiza si existe un conflito lingüístico.
A manifestación en imaxes
A opinión da xente
As rúas de Compostela énchense 'Polo dereito a vivirmos en galego'
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto